विभाग से आवंटन में देरी से डॉक्टरों कर्मियों को नए साल में नहीं मिला वेतन
पटनामेडिकल कॉलेज में कार्यरत कर्मचारियों के वेतन का भुगतान पिछले तीन माह से नहीं हुआ है। इससे कर्मचारियों की इस बार की होली फीकी मनेगी। कर्मचारी संघ ने वेतन की मांग को लेकर कई बार सरकार को पत्र लिखा है। इसके बाद भी वेतन का भुगतान नहीं हुआ है। इसको लेकर कर्मचारियों में आक्रोश है। वेतन ना मिलने से नाराज कर्मचारी प्रतिरोध मार्च निकलने की तैयारी कर रहे हैं।
कर्मचारीको नहीं मिला वेतन
शादी-विवाह,बच्चों के एडमिशन का वक्त और 13 मार्च को होली है। इसके बावजूद पीएमसीएच में कार्यरत कर्मचारियों को नए साल में वेतन का भुगतान नहीं किया गया है। कर्मचारियों को तीन महीने पहले नवंबर, 2016 में अंतिम बार वेतन का भुगतान किया गया था। बकाये भुगतान के लिए कर्मचारी पीएमसीएच प्रशासन से कई दफा मुलाकात कर चुके हैं। इसके बाद भी वेतन के संबंध में कोई निर्णय नहीं लिया गया है। वेतन नहीं मिलने से कर्मचारियों को काफी दिक्कतों का सामना करना पड़ रहा है। सबसे अधिक परेशानी संविदा पर काम करने वाले कर्मचारियों को हो रही है। एएनएम के पद पर कार्यरत ऊषा देवी का कहना है कि पति प्राइवेट नौकरी करते हैं, पैसे कम मिलते हैं इसलिए पीएमसीएच में संविदा पर काम करने को मजबूर हैं। फरवरी में बच्चों को स्कूल में प्रवेश परीक्षा दिलाने के लिए लोगों से उधार लेकर फॉर्म भरवाया है। अप्रैल में एडमिशन की प्रक्रिया शुरू होने वाली है, ऐसे में पैसे नहीं मिले तो बच्चों का भविष्य खराब हो जाएगा। फर्मासिस्ट के पद पर कार्यरत राकेश कुमार का कहना है कि वेतन नहीं मिलने से होली के त्योहार का कोई मतलब ही नहीं रह जाएगा। सबसे अधिक परेशानी शादी-विवाह को लेकर हो रही है। पहले से इकट्ठा किए गए पैसे खत्म हो चुके हैं। इसकी वजह से परिवार में पड़ने वाले विवाह में खाली हाथ जाना पड़ रहा है।
लखींद्र प्रसाद, अधीक्षक, पीएमसीएच
प्रतिरोध मार्च निकालने की तैयारी
वेतननहीं तो काम नहीं। कर्मचारियों को वेतन नहीं मिलने से वे काफी नाराज हैं। कर्मचारियों के प्रति सरकार की उदासीनता और वेतन की मांग को लेकर पीएमसीएच के कर्मचारी 8 मार्च को प्रतिरोध मार्च निकालेंगे। प्रतिरोध मार्च पीएमसीएच से कारगिल चौक तक निकलेगा। इस दौरान वेतन के संबंध में कोई निर्णय नहीं हुआ तो कर्मचारी शाम को तीन बजे प्रधान सचिव से मिलकर अपनी समस्या से अवगत कराएंगे।
पीएमसीएच में कर्मचारी बकाया वेतन प्राप्त करने के लिए अस्पताल प्रशासन से तीन माह में 50 दफा मुलाकात कर चुके हैं। इसके बाद भी समस्या का समाधान नहीं हुआ। पीएमसीएच प्रशासन के अधिकारी कर्मचारियों से यह कहने को मजबूर हैं कि उन्हें खुद ही सैलरी नहीं मिल रही है। बिहार चिकित्सा एवं जन कर्मचारी स्वास्थ्य संघ कर्मचारी संध के अध्यक्ष विश्वनाथ सिंह स्वास्थ्य विभाग के आलाधिकारियों को पत्र लिखने के साथ दिल्ली में संगठन में काम करने वाले पदाधिकारियों से संपर्क करके केंद्र द्वारा सहयोग करने की अपील की। इस दौरान तीन माह में केवल आश्वासन ही मिला। वेतन ना मिलने से आक्रोशित कर्मचारी संघ के बैनर तले सड़क पर उतरने का निर्णय ले चुके हैं। संघ इसकी तैयारी में जुट गया है।
पीएमसीएच में 15 सौ कर्मचारियों का रुका हुआ है वेतन
पीएमसीएचमें 15 सौ कर्मचारियों का वेतन रुका हुआ है। इसमें डॉक्टर, लैब टेक्नीशियन, फर्मासिस्ट सहित दूसरे कर्मचारी भी शामिल हैं जिनका लगभग तीन माह का वेतन 28 करोड़ सरकार पर बकाया है। इसके अतरिक्त पीएमसीएच में लगभग 400 कर्मचारी संविदा पर एएनएम, वार्ड ब्वाय, आशाकर्मी, सफाईकर्मी, ट्राली मैन के पद पर कार्यरत हैं। इनका लगभग छह माह का वेतन लगभग पांच करोड़ रुपए का भुगतान करना है।
वेतन की मांग को लेकर प्रतिरोध मार्च निकाला जाएगा
पीएमसीएचमें1500 रेगुलर कर्मचारी और लगभग 400 संविदा पर कार्यरत कर्मचारी के वेतन या मानदेय का भुगतान नहीं किया जा रहा है। इसकी वजह से कर्मचारियों को काफी परेशानी हो रही है। वेतन की मांग को लेकर आज प्रतिरोध मार्च निकाला जाएगा। विश्वनाथसिंह, अध्यक्ष, बिहार चिकित्सा एवं जन कर्मचारी स्वास्थ्य संघ
सीधी बात
400
कर्मचारी संविदा पर विभिन्न पदों पर कार्यरत हैं पीएमसीएच में।
28
करोड़ रुपए वेतन मद में भुगतान किया जाना है।
क्विक facts
hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva unk hin_Deva unk hin_Deva eng_Latn